Шамбулина Алина Валерьевна — Википеди

# Шамбулина Алина Валерьевна

### Википедири материал

Алина Шамбулина

Шамбулина Алина Валерьевна — Чăваш инçекуравĕн тележурналисчĕ, «Чăваш Ен» хыпарсен кăларăмне ертсе пыраканĕ. 1983 çулхи пуш уйăхĕн 28-мĕшĕнче Чăваш Енри Тăвай районĕн Чутей Мишер ялĕнче çуралнă.

## [тӳрлет] Пурнăçĕ

Ансат кил-йышра çуралнă. Ашшĕпе амăшĕ ĕçченсем. Икĕ пиччĕшĕ — Евгенипе Алексей.

Вăтам шкула Чутей ялĕнче вĕренсе тухнă. Чăвашла сăвăсене çыракан хĕр 9-мĕш класра (1998 çулта) Çамрăк çыравçăсемпе сăвăçсен республикăри ăмăртăвне хутшăнса пĕрремĕш вырăна тухать. Çакна пула ăна экзаменсăрах Г.С. Лебедев ячĕллĕ чăваш наци интернат-лицейне вĕренме илеççĕ. Кĕмĕл медальпе шкула вĕренсе пĕтернĕ хыççăн пултарулла хĕрупраç Чăваш патшалăх университĕнчи журналистика факультетне пĕлӳ пухма кĕрет. Унăн суйласа илнĕ ĕçĕ: тележурналистика. Алина аслă пĕлӳ шкулне питĕ аван паллăсемпе вĕренсе пĕтерет.

Вĕрентекенĕсем: Абрамов Анатолий Серафимович, Данилов Анатолий Порфирьевич, Савельева Вера Мефодьевна, Эшкерат Амин Мухамад.

Пĕрремĕш курсрах инçекурав ĕçне хутшăнать. Пуçламăшĕнче çамрăксем валли «Çул утти» кăларăма хатĕрлесе кăларнă.

Сăввисене ачаранпа çырать. Алинăн хушма ячĕ Çумăрпи. (Ку ята вăл Университетра вĕреннĕ тапхăрта Пăлхар хулинче пулнă чухне илнĕ).

Халĕ Чăваш Ен инçекуравĕнче вăй хурать. "Хыпарсем" (Вести) кăларăмне ертсе пырать. Репортажĕсене хатĕрлет.

## [тӳрлет] Каçăсем

- Шамбулинăпа калаçу (вырăсла)

Категорисем: Чăваш Ен паллă çыннисем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра